Saudiyalik shahzodalar va qator yuqori mansabli amaldorlar uch hafta avval hibsga olindi. VVS ular qanday sharoitda saqlanayotganini aniqladi. Reportajda ta’kidlanishicha, 4 noyabrdan boshlab Saudiya Arabistoni poytaxti Ar-Riyoddagi Ritz-Carlton mehmonxonasi taxminan 200 nafar shahzodalar va qator nufuzli amaldorlar uchun «oltin qamoqxona»ga aylangan. Ular 32 yoshli valiahd shahzoda Muhammad bin Salmonning buyrug‘i bilan hibsga olindi. Qo‘lga olinganlarning taxminan 95 foizi kelishuvga borishga va ozodlik evaziga o‘zlarining mablag‘lari bir qismidan voz kechishga tayyor. Mehmonxonada yuzlarni suratga olish va intervyuni yozish taqiqlangan.